ପାଟକୁରାଃ କେନ୍ଦ୍ରାପଡ଼ା ଜିଲ୍ଲାର ପାଟକୁରା ଥାନା ନିକଟରେ ଥିବା ମସଜିଦରେ ତିନି ଧରି 'ତବିଲ୍ ଜମାତ୍' ଆୟୋଜିତ ହୋଇଛି। ଏଥିରେ ଇସଲାମ୍ ଧର୍ମର ପ୍ରଚାର କରିବା ଉଦ୍ଦେଶ୍ୟରେ ମହାରାଷ୍ଟ୍ରର ମୁମ୍ବାଇରୁ ଆସି କିଛି ପ୍ରଚାରକ ଯୋଗ ଦେଇଛନ୍ତି। ସେମାନଙ୍କ ଭିତରୁ କେତେଜଣ ଆଜି ସକାଳ ପ୍ରାୟ ସାଢ଼େ ୯ଟା ବେଳେ ପାଟକୁରା ଥାନା ନିକଟରେ ଥିବା ଚିତ୍ରୋତ୍ପଳା ନଦୀରେ ଗାଧୋଇବାକୁ ଯାଇଥିଲେ।ସେମାନଙ୍କ ଭିତରୁ ହଠାତ୍ ପାଣି ଭିତରେ ଦୁଇ ଜଣ ବୁଡ଼ି ଯାଇଥିଲେ। ପାଣିର ସ୍ରୋତ ପ୍ରଖର ଥିବା ହେତୁ ଏଭଳି ଅଘଟଣ ଘଟିଥିବା କୁହାଯାଉଛି। ସେମାନଙ୍କୁ ଉଦ୍ଧାର କରିବା ଲାଗି ଲୋକେ ଚେଷ୍ଟା କରିଥିଲେ ହେଲେ ସଫଳ ହୋଇ ନଥିଲେ। ଏହାପରେ ପାଟକୁରା ଥାନା ପୁଲିସ୍ ଏବଂ ଗରଦପୁର ଅଗ୍ନିଶମ ବାହିନୀକୁ ଖବର ଦିଆଯାଇଥିଲା।
